B4-0685, 0703 και 0714/95

Ψήφισμα σχετικά με την κατάσταση των ανθρωπίνων δικαιωμάτων στην Αρμενία και την απαγόρευση του Κόμματος Fra Dachnaktsoutioun

Το Ευρωπαϊκό Κοινοβούλιο,

Α. λαμβάνοντας υπόψη ότι η Αρμενία, μετά την ανεξαρτησία της στις 21 Σεπτεμβρίου 1991 καταβάλλει προσπάθειες για τη δημιουργία ενός κράτους με ελεύθερους και δημοκρατικούς θεσμούς,

Β. υπενθυμίζοντας την απαγόρευση από το νόμο να διατηρούν τα κόμματα κομματικές ηγεσίες στο εξωτερικό ή ηγεσίες αποτελούμενες από ξένους πολίτες, ακόμη και αρμενικής καταγωγής, καθώς και την απαγόρευση της χρηματοδότησης των αρμενικών κομμάτων από ξένες πηγές,

Γ. λαμβάνοντας υπόψη την απόφαση της 13ης Ιανουαρίου 1995 του Ανωτάτου Δικαστηρίου της Αρμενίας να αναστείλει επί εξάμηνο τη λειτουργία του κόμματος της αντιπολίτευσης Fra Dachnaktsoutioun, τη στιγμή που οι βουλευτικές εκλογές θα διεξαχθούν τον Ιούλιο του 1995, απόφαση που επιβεβαιώνει το προεδρικό διάταγμα της 28ης Δεκεμβρίου 1994 να απαγορευθεί η λειτουργία αυτού του κόμματος της αντιπολίτευσης λόγω παραβίασης των δημοκρατικών αρχών όσον αφορά τις πολιτικές οργανώσεις,

Δ. επισημαίνοντας τους περιορισμούς της ελευθερίας εκφράσεως με την απαγόρευση 12 εντύπων, μεταξύ των οποίων και του οργάνου του κόμματος Dachnaktsoutioun και του πρακτορείου τύπου του, καθώς και των «ανεξάρτητων» εφημερίδων, οι οποίες όμως, σύμφωνα με τις αρχές, συνδέονται με το ανωτέρω κόμμα,

Ε. λαμβάνοντας υπόψη τον απολογισμό της αποστολής στη Δημοκρατία της Αρμενίας της οργάνωσης «Human Rights Advocates», από τις 20 έως τις 26 Ιανουαρίου 1995, ο οποίος αναφέρει τη σύλληψη - από το Δεκέμβριο του 1994 - του Κόμματος FRA, με την υποψία ότι ήσαν μέλη «υποτιθέμενης» τρομοκρατικής παράνομης ομάδας στο εσωτερικό του Fra,

Το Ευρωπαϊκό Κοινοβούλιο,

1. εκτιμά ότι η απαγόρευση κομμάτων της αντιπολίτευσης πλήττει τις βασικές αρχές της δημοκρατίας[semigr ] θεωρεί πάντως ότι τα δημοκρατικά κόμματα πρέπει να συμμορφώνονται προς τους ισχύοντες νόμους στη χώρα τους[semigr ]

2. καλεί συνεπώς το Κόμμα Fra Dachnaktsoutioun να λάβει τα απαραίτητα μέτρα, όπως άλλωστε έπραξαν και τα άλλα κόμματα της αντιπολίτευσης, ώστε να είναι σε κατάσταση νομιμότητος η οποία θα επιτρέπει την άμεση άρση της απαγόρευσης στην οποία ετέθη, αφαιρώντας έτσι κάθε δυνατότητα από την αρμενική κυβέρνηση να εμποδίσει, βάσει του ισχύοντος νόμου, τη συμμετοχή του στις εκλογές[semigr ]

3. φρονεί ότι η λογοκρισία του Τύπου που συνδέεται με το τεθέν εκτός νόμου κόμμα της αντιπολίτευσης, καθώς και η λογοκρισία που επιβάλλεται στον ανεξάρτητο Τύπο αποτελεί παραβίαση της ελευθερίας εκφράσεως που συνιστά απολύτως απαραίτητη προϋπόθεση για κάθε δημοκρατικό σύστημα[semigr ]

4. ζητεί από τις αρχές της Αρμενίας να επανεξετάσουν την απόφασή τους σχετικά με την απαγόρευση της κυκλοφορίας ορισμένων εφημερίδων και να επιτρέψουν σε όλες τις πολιτικές δυνάμεις να συμμετάσχουν, υπό συνθήκες απόλυτης ελευθερίας, στις προσεχείς εκλογές με βάση τους ισχύοντες νόμους της χώρας[semigr ]

5. ζητεί οι είκοσι ένας κατηγορούμενοι να αποτελέσουν αντικείμενο, όσο το δυνατόν ταχύτερα, μιας δίκαιας δίκης, όπου το δικαίωμα της υπεράσπισης θα είναι σεβαστό, παρουσία διεθνών παρατηρητών[semigr ]

6. χαιρετίζει την απόφαση της Διάσκεψης των Προέδρων να αποστείλει παρατηρητές πριν από τις εκλογές του Ιουλίου 1995 για να εξετάσουν τις συνθήκες προετοιμασίας αυτών των εκλογών[semigr ]

7. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή και την κυβέρνηση της Αρμενίας.